บันทึก

รายงานการประชุม

สภาองค์การบริหารส่วนตำบลบางดี

**สมัยสามัญ สมัยที่ 2**

 **ประจำปี 2563**

 **ครั้งที่ 1 /2563**

**วันที่ 12 เดือน มิถุนายน พ.ศ. 2563 เวลา 13.30 น.**

 **ณ ห้องประชุมองค์การบริหารส่วนตำบลบางดี อำเภอห้วยยอด จังหวัดตรัง**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้เข้าประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายสมชาย สังข์สุวรรณ | ประธานสภาฯ | สมชาย สังข์สุวรรณ |  |
| 2. | นายดำเนิน ภักดีโชติ | รองประธานสภาฯ | ดำเนิน ภักดีโชติ |  |
| 3. | นายปิยรัฐ นิดคง | เลขาฯสภา | ปิยรัฐ นิดคง |  |
| 4. | นายสำราญ พานิชย์ | ส.อบต.หมู่ที่ 1 | สำราญ พานิชย์ |  |
| 5. | นายวิรัตน์ เกลาเกลี้ยง | ส.อบต.หมู่ที่ 2 | วิรัตน์ เกลาเกลี้ยง |  |
| 6. | นายสมคิด ท่าจีน | ส.อบต.หมู่ที่ 3 | สมคิด ท่าจีน |  |
| 7. | นายจำเริญ ถาวร | ส.อบต.หมู่ที่ 3 | จำเริญ ถาวร |  |
| 8. | นายจรุงศักดิ์ ชัยพลเดช | ส.อบต.หมู่ที่ 4 | จรุงศักดิ์ ชัยพลเดช |  |
| 9. | นายสมศักดิ์ เกตุแก้ว | ส.อบต.หมู่ที่ 4 | สมศักดิ์ เกตุแก้ว |  |
| 10. | นายคล่อง ชูเมือง | ส.อบต.หมู่ที่ 5 | คล่อง ชูเมือง |  |
| 11. | นายประนอม สงบดี | ส.อบต.หมู่ที่ 5 | ประนอม สงบดี |  |
| 12. | นายมงคล งามเรียบ | ส.อบต.หมู่ที่ 6 | มงคล งามเรียบ |  |
| 13 | นายศักดิ์ณรงค์ กลับขัน | ส.อบต.หมู่ที่ 6 | ศักดิ์ณรงค์ กลับขัน |  |
| 14. | นายสุทัศน์ อินทร์วิเศษ | ส.อบต.หมู่ที่ 7 | สุทัศน์ อินทร์วิเศษ |  |
| 15. | นายสมนึก ยิ่งยงค์ | ส.อบต.หมู่ที่ 8 | สมนึก ยิ่งยงค์ |  |
| 16. | นายสุธรรม แสนสุข | ส.อบต.หมู่ที่ 8 | สุธรรม แสนสุข |  |
| 17. | นายภาณุวิชญ์ รองพล | ส.อบต.หมู่ที่ 9 | ภาณุวิชญ์ รองพล |  |
| 18. | นายจรัญ ดีเสมอศักดิ์ | ส.อบต.หมู่ที่ 9 | จรัญ ดีเสมอศักดิ์ |  |
| 19. | นายวิรัตน์ จงเจริญ | ส.อบต.หมู่ที่ 10 | วิรัตน์ จงเจริญ |  |
| 20. | นายชาตรี จงเจริญ | ส.อบต.หมู่ที่ 10 | ชาตรี จงเจริญ |  |
| 21. | นายบุญมา ชนะบุญ | ส.อบต.หมู่ที่ 11 | บุญมา ชนะบุญ |  |
| 22. | นายปราโมท สายโน | ส.อบต.หมู่ที่ 12 | ปราโมท สายโน |  |
| 23. | นายสมคิด ภัตศรี | ส.อบต.หมู่ที่ 12 | สมคิด ภัตศรี |  |

* ผู้เข้าประชุม 23 คน
* ขาด ไม่มี

 **-2-**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายสนิท ชูเมือง | นายก อบต.บางดี | สนิท ชูเมือง |  |
| 2. | นายนิคม แซ่เล้า | รองนายก อบต.บางดี | นิคม แซ่เล้า |  |
| 3. | นายนิกร แก้วเจือ | รองนายก อบต.บางดี | นิกร แก้วเจือ |  |
| 4. | นางสาวจิราวัลย์ ชูเมือง | เลขานุการนายก | จิราวัลย์ ชูเมือง |  |
| 5. | นายสัมพันธ์ เลิศประดับพร | ปลัด อบต.บางดี | สัมพันธ์ เลิศประดับพร |  |

**เปิดประชุม เวลา 13.30 น.**

เมื่อถึงเวลานัดประชุมและสมาชิกสภาองค์การบริหารส่วนตำบลบางดี มาครบ

องค์ประชุม นายปิยรัฐ นิดคง เลขานุการสภาฯ ได้เรียนเชิญนายสมชาย สังข์สุวรรณ ประธานสภาฯ จุดธูปเทียนบูชาพระรัตนตรัย และร่วมร้องเพลงชาติ เสร็จแล้วประธานสภาฯ ได้กล่าวเปิดการประชุม ตามวาระการประชุม ดังนี้

ประธานสภาฯ ครับเมื่อที่ประชุมพร้อมขอเปิดการประชุมสภาองค์การบริหารส่วนตำบลบางดี

 สมัยสามัญ สมัยที่ 2 ครั้งที่ 1/2563 ประจำปี 2563 วันที่ 12 เดือน

 มิถุนายน พ.ศ.2563 เวลา 13.30 น. ณ ห้องประชุมสภาองค์การบริหารส่วน

 ตำบลบางดีครับ

**ระเบียบวาระที่**  **เรื่องที่ประธานแจ้งที่ประชุมทราบ (ถ้ามี)**

 - ไม่มี

**ระเบียบวาระที่ 2** **เรื่องรับรองรายงานการประชุมครั้งที่แล้ว**

 2.1 รับรองรายงานการประชุมสภา สมัยสามัญ สมัยที่ 1 ครั้งที่ 1/๒๕63

 ประจำปี พ.ศ.2563 เมื่อวันที่ 14 กุมภาพันธ์ ๒๕63

**ประธานสภาฯ** ครับรายงานการประชุมครั้งที่แล้วสมาชิกท่านใดเห็นเป็นอย่างไร เชิญครับ

 ถ้าสมาชิกไม่มีอะไรที่จะอภิปราย กระผมขอมติที่ประชุมตามระเบียบวาระที่ 2 ครับ

**มติที่ประชุม** มีมติรับรองรายงานการประชุมสภา สมัยสามัญ สมัยที่ 1 ครั้งที่

 1/๒๕63 ประจำปี พ.ศ.2563 เมื่อวันที่ 14 กุมภาพันธ์ ๒๕63

 เป็นเอกฉันท์

**ระเบียบวาระที่ 3** **ญัตติเพื่อพิจารณา**

**3.1** พิจารณาอนุมัติโอนเงินงบประมาณรายจ่ายประจำปี พ.ศ.2563 เนื่องจาก

งบประมาณที่ตั้งไว้ไม่เพียงพอเพื่อจ่ายเป็นค่าสำรวจ ค่าออกแบบ เขียนแบบ

รับรองแบบโครงการก่อสร้าง จำนวนเงิน 250,000 บาท

**ประธาน**  เชิญผู้บริหารครับ

**รองนิกร** กราบเรียนท่านประธานที่เคารพ ท่านสมาชิกผู้ทรงเกียรติทุกท่านเนื่องจาก

งบประมาณที่ตั้งไว้ไม่พอนะครับจาก 250,000 บาทเราเอางบของกีฬาไป 50,000 บาท แล้วสองแสนเอางบของกองช่างมาเพื่อให้วิศวะออกแบบทั้ง 16 โครงการครับ

**ประธาน**  ครับเชิญท่านปิยรัฐ นิดคงครับ

**ปิยรัฐ**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติทุกท่านครับ

กระผมนายปิยรัฐ นิดคง สมาชิกสภาฯหมู่ที่ 2 ในระเบียบตัวนี้นะครับเห็นที่ส่งมาโอนมาทั้งหมดทั้งสองแสนห้าเลยนะครับของกีฬาบางดีคัพครับผมถือว่าที่ท่านรองนายกลุกขึ้นพูดเมื่อกี้มันผิดประเด็นอยู่ใหมครับเห็นตัวนี้มันสองแสนห้าเลยครับ ครับปกติแล้วตัวนี้นะครับวันนี้ก็รู้อยู่ว่าเป็นการประชุมสภาแต่หัวหน้ากองคลังน่าจะมาอธิบายเรื่องนี้กับสภานะครับเพราะสภาสี่ห้าเดือนถึงจะประชุมครั้งหนึ่งนะครับผมอยากให้ผู้บริหารจัดการให้ดีกว่านี้นะครับขอบคุณมากครับ

**-3-**

**ประธาน** ครับวันนี้ ผอ.กองคลังน่าจะอยู่นะครับเกี่ยวกับงบประมาณนะครับทางผู้บริหารช่วยดูแล

ด้วยนะครับเรื่องนี้เป็นเรื่องสำคัญนะครับวันนี้ก็จ่ายเงินสะสมเจ็ดล้านกว่าแต่ ผอ.กองคลังไม่อยู่ ครับเชิญท่านปลัดช่วยชี้แจงด้วยนะครับ

**ปลัด**  กราบเรียนท่านประธานที่เคารพ และท่านสมาชิกครับตามข้อมูลสำเนาที่แนบมากับ

บันทึกการประชุมนะครับตอนที่คุยกันในห้องผมคิดว่าเป็นค่าใช้สอยแต่ว่าพอมาดูในข้อมูลการโอนก็ระบุว่างานอุตสาหกรรมและการโยธาหมวดงบลงทุนประเภทค่าที่ดินและสิ่งก่อสร้างรายการค่าออกแบบและการควบคุมถ้าดูตามเอกสารนี้ก็ถือว่าค่าออกแบบเป็นค่าที่ดินและสิ่งก่อสร้างนะครับเพราะฉนั้นรายการนี้ถ้าสันนิษฐานไว้ก่อนก็น่าจะออกมาถูกนะครับถ้าสังกัดออกมาถูกก็ผ่านสภาไว้ก่อนครับท่านประธานถ้าบังเอิญว่าไม่อยู่ในหมวดค่าที่ดินและสิ่งก่อสร้างผมจะไม่เอาบันทึกการประชุมนี้มาแนบกับบัญชีโอนและถ้าตรวจแล้วถูกต้องก็จะเอามติที่ประชุม

ครั้งนี้หมายเหตุไว้ข้างท้ายบัญชีโอนแต่เพื่อประโยชน์ของการออกแบบของ อบต.ท่านประธานก็ขอมติไว้ก่อนก็ได้เพื่อการออกแบบของ อบต.ครับ

**ประธาน**  ครับท่านสมาชิกเข้าใจใหมครับที่ปลัดชี้แจงก็ให้งานมันเดินไปได้นะครับถ้าสมาชิก

ท่านใดไม่มีอะไรแล้วผมจะขอมตินะครับ พิจารณาอนุมัติโอนเงินงบประมาณรายจ่าย

ประจำปี พ.ศ.2563 เนื่องจากงบประมาณที่ตั้งไว้ไม่เพียงพอเพื่อจ่ายเป็นค่าสำรวจ

ค่าออกแบบ เขียนแบบ รับรองแบบโครงการก่อสร้าง จำนวนเงิน 250,000 บาท

 สมาชิกท่านใดเห็นด้วยขอให้ยกมือ ขอให้เลขานับองค์ประชุมครับ

**เลขาสภาฯ** สมาชิกอยู่ในที่ประชุม 22 ท่าน

**ประธาน** พิจารณาอนุมัติโอนเงินงบประมาณรายจ่ายประจำปี พ.ศ.2563 เนื่องจาก

งบประมาณที่ตั้งไว้ไม่เพียงพอเพื่อจ่ายเป็นค่าสำรวจ ค่าออกแบบ เขียนแบบ

รับรองแบบโครงการก่อสร้าง จำนวนเงิน 250,000 บาท

 สมาชิกท่านใดเห็นด้วยขอให้ยกมือ

**เลขาสภา** เห็นชอบ 22 ท่านครับ

 ไม่เห็นชอบ ไม่มี

**ประธาน**  มติที่ประชุมเป็นเอกฉันท์นะครับ

**ประธาน 3.2 ขออนุมัติจ่ายขาดเงินสะสม ปีงบประมาณ 2563 จำนวน 16 โครงการ**

 **รวมเป็นเงิน 7,909,500 .บาท (เจ็ดล้านเก้าแสนเก้าพันห้าร้อยบาทถ้วน)**

 1. โครงการติดตั้งโคมไฟถนนเสาเหล็กกล้าเคลือบสังกะสีพร้อมโคมไฟ

 ถนนคสล. สายบ้านทุ่งเจริญ ,ถนนคสล.สายใสนบ –ด่านเหรียง

 **จำนวนเงิน 479,000.- บาท (สี่แสนเจ็ดหมื่นเก้าพันบาทถ้วน)**

 2. โครงการขุดเจาะบ่อน้ำบาดาล ม.3 ตำบลบางดี **จำนวนเงิน 299,000 บาท**

 **(สองแสนเก้าหมื่นเก้าพันบาทถ้วน)**

 3. โครงการก่อสร้างถนน คสล. สาย ม.3 – ทะเลชาม ขนาดกว้าง 4.00 ม.

 ระยะทางยาว 210 เมตร พร้อมป้ายบอกชื่อโครงการ (รายละเอียดตาม

 แบบ อบต.บางดี กำหนด) **จำนวนเงิน 464,000 บาท**

 **(สี่แสนหกหมื่นสี่พันบาทถ้วน)**

 4. โครงการติดตั้งโคมไฟถนนเสาเหล็กกล้าเคลือบสังกะสีพร้อมโคมไฟ

 ถนนคสล.สายพรุจูด – บางลิลา **จำนวนเงิน 201,000 บาท**

 **(สองแสนหนึ่งพันบาทถ้วน)**

**-4-**

 5. โครงการติดตั้งโคมไฟถนนเสาเหล็กกล้าเคลือบสังกะสีพร้อมโคมไฟ

 ถนนสายต้นโพธิ์ - บางดี – ถนนสายหนองแค หมู่ที่ 4

 **จำนวนเงิน 960,000.- บาท (เก้าแสนหกหมื่นบาทถ้วน)**

 6. โครงการก่อสร้างหอถังเหล็ก ขนาด 20 ลบม.พร้อมถังกรอง หมู่ที่ 5

 ตำบลบางดี (บ้านกลางนา) **จำนวนเงิน 544,000 บาท**

 **(ห้าแสนสี่หมื่นสี่พันบาทถ้วน)**

 7. โครงการติดตั้งโคมไฟถนนเสาเหล็กกล้าเคลือบสังกะสีพร้อมโคมไฟ

 ถนนคสล.สายส้านเอน หมู่ที่ 5 **จำนวนเงิน 430,000 บาท**

 **(สี่แสนสามหมื่นบาทถ้วน)**

 8. โครงการก่อสร้างหอถังเหล็ก ขนาด 20 ลบม. พร้อมถังกรอง พร้อมขุด

 เจาะบ่อน้ำบาดาลพร้อมวางระบบท่อเมนต์ประปา หมู่ที่ 6 ตำบลบางดี

 **จำนวนเงิน 1,458,000 บาท (หนึ่งล้านสี่แสนห้าหมื่นแปดพันบาทถ้วน)**

 9. โครงการติดตั้งโคมไฟถนนเสาเหล็กกล้าเคลือบสังกะสีพร้อมโคมไฟถนนสาย

 ต้นโพธิ์ – บางดี หมู่ที่ 7 **จำนวนเงิน 106,000 บาท**

 **(หนึ่งแสนหกพันบาทถ้วน)**

10.โครงการวางระบบท่อเมนต์ประปา หมู่ที่ 8 ตำบลบางดี ระยะทาง

 4,880 เมตร **จำนวนเงิน 397,000.- บาท**

 **(สามแสนเก้าหมื่นเจ็ดพันบาทถ้วน)**

 11. โครงการก่อสร้างถนน คศล.สายบ้านนายอนุศาสตร์ เจ้ยทองศรี –

 บ้านนายแคล้ว นุ่นรักษ์ หมู่ที่ 9 ขนาดกว้าง 4.00 เมตร ระยะทางยาว

 600 เมตร พร้อมป้ายบอกชื่อโครงการ (รายละเอียดตามแบบ

 อบต.บางดี กำหนด) จำนวนเงิน **1,290,000- บาท**

 **(หนึ่งล้านสองแสนเก้าหมื่นบาทถ้วน)**

 12. โครงการปรับปรุงซ่อมแซมถนนสาธารณะ-สายบ้านนางพริ้ง – ควนสำทำ

 ม.10 ผิวจราจรกว้าง 4.00 เมตร ระยะทาง 450 เมตรพร้อมป้ายบอก

 ชื่อโครงการ (รายละเอียดตามแบบ อบต.บางดี กำหนด)

 **จำนวนเงิน 139,000 บาท (หนึ่งแสนสามหมื่นเก้าพันบาทถ้วน)**

 13. โครงการปรับปรุงซ่อมแซมถนนสาย หมู่ที่ 10 ตำบลบางดี – ตำบลนิคม

 ผิวจราจรกว้าง 8.00 เมตร ระยะทาง 270 เมตรพร้อมป้ายบอกชื่อ

 โครงการ (รายละเอียดตามแบบ อบต.บางดี กำหนด)

 **จำนวนเงิน 153,000 บาท (หนึ่งแสนห้าหมื่นสามพันบาทถ้วน)**

14.โครงการปรับปรุงระบบประปา ศูนย์เรียนรู้ หมู่ที่ 10 **จำนวนเงิน**

 **245,500 บาท (สองแสนสี่หมื่นห้าพันห้าร้อยบาทถ้วน)**

 15. โครงการปรับปรุงซ่อมแซมถนน คสล.สายบ้านนายปั้น หมู่ที่ 11

 **จำนวนเงิน 450,000 บาท** **(สี่แสนห้าหมื่นบาทถ้วน)**

 16. โครงการติดตั้งโคมไฟถนนเสาเหล็กเคลือบสังกะสีพร้อมโคมไฟถนน

 สายบ้านนายเวียน-คลองซา หมู่ที่ 12 **จำนวนเงิน 294,000.- บาท**

 **(สองแสนเก้าหมื่นสี่พันบาทถ้วน)**

 ก็ท่านสมาชิกก็ดูกันอยู่แล้วนะครับสมาชิกท่านใดมีความเห็นเป็นอย่างไร

**ภาณุวิชญ์** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ท่านผู้บริหาร กระผมนายภาณุวิชญ์ รองพล สมาชิกสภาฯหมู่ที่ 9

**-5-**

 กระผมนิดเดียวครับท่านประธานก่อนที่ท่านประธานจะให้พวกเราลงมติผมเรียนอย่างนี้ครับท่านประธานผมไม่ได้กล่าวร้ายต่อใครเพียงแต่มองว่าสิ่งที่ท่านดำเนินการนะครับในวันนี้ท่านทราบดีนะครับไม่ว่าจะหน่วยงานหนึ่งหน่วยงานใดหัวหน้ากองคลัง ผู้ช่วยงานช่าง เงินแต่ละบาทไม่ใช่น้อยๆนะครับเจ็ดแปดล้านแต่ละโครงการมันมีความสำคัญกับพี่น้องประชาชนทั้งหมดครับท่านประธานสิ่งที่ท่านสมาชิกทุกท่านมานั่งอยู่ในสภาแห่งนี้นะครับเราเป็นเพียงตัวแทนพี่น้องประชาชนที่

ได้รับเลือกกันมาและก็รับอาสามาเพราะฉนั้นสิ่งต่างๆที่มันจะสะท้อนว่างานแต่ละอย่างไม่ว่าจะเป็นงานไฟฟ้า น้ำ ถนนหนทาง มันต้องสะท้อนนะครับ ว่าท่านสมาชิกทุกท่านได้มีความกระตือรือร้นให้ผู้บริหารกระตือรือร้นหรือไม่ ได้ติดตามงานที่สั่งออกไปมันได้ประจักษ์หรือไม่ครับท่านประธานท่านคิดดูครับท่านประธานนี้มีลายเซ็นต์กี่คนครับโครงการนี้ผมก็เพียงแต่ตั้งข้อสังเกตุครับและไม่ใช่เป็นสิ่งที่ถูกต้องครับที่ท่านเลขานายกท่านลุกขึ้นมาตอบโดยไม่ใช่หน้าที่ท่านดูครับนางสาว

สุนิดา หมื่นละม้าย ผู้ช่วยช่างโยธา คุณพัชวิภรณ์ บุญพา ทำไมไม่เข้าประชุม

ละครับ และมาชี้แจงให้สมาชิกสภาได้ทราบสิ่งที่รื้อเรารื้อยังไงรื้อตรงไหนแล้ว

งบประมาณที่ใช้สี่แสนกว่างบหมู่ที่ 3 ทะเลชามสี่แสนห้า 210 เมตร แต่นี้ 72 เมตรมีการปรับปรุงตรงไหนอะไรยังไงผมเข้าใจแต่ว่างบประมาณที่ใช้มันใช่หรือเปล่าไม่มีใครเข้ามาตอบครับท่านประธานมันเป็นอย่างนี้ครับบางดีมันอยู่อย่างนี้นะครับทุกครั้งครับเข้าประชุมทุกครั้งหน่วยงานที่เกี่ยวข้อไม่มีสักคนไม่มีคนเดียวถามว่าผมก็ไม่ได้รังเกียจท่านเลขานายกนะครับแต่ถามว่ามันคือหน้าที่ของท่านใหมที่มาชี้แจงตรงนี้ท่านทราบดีใหมกี่เมตรรื้อไปถมอะไรรายละเอียดท่านทราบใหมแล้วทำไมละครับไม่เอาหน่วยงานที่เกี่ยวข้องมาตอบท่านสมาชิกได้รับทราบผมหวังไว้ครับท่านประธานฝากท่านนายกนะครับช่วยดูผู้ใต้บังคับบัญชาของท่านนะครับเห็นใจหน่อยครับอย่าสนใจแต่โครงการเจ็ดล้านก็ต้องฝากไว้สิ่งที่เราจะต้องอนุมัติกันนี้มันใหญ่โตมโหฬารครับท่านประธานในช่วงวิกฤติโควิด 19 นี้นะครับเพราะฉนั้นฝากไว้ว่างบประมาณแต่ละบาทแต่ละสตางค์พวกเราอยากให้เป็นไปตามหลัก

ธรรมาภิบาลมีความโปร่งใสนะครับในเรื่องของการใช้เงิน แค่นี้ครับท่านประธานขอบคุณครับ

**ประธาน**  สมาชิกท่านอื่นมีอะไรอีกมั๊ยครับถ้าไม่มีผมจะขอมติจ่ายขาดเงินสะสม ปีงบประมาณ

2563 จำนวน 16 โครงการ รวมเป็นเงิน 7,909,500 .บาท ขอให้เลขานับองค์ประชุมครับ

**เลขาสภาฯ** สมาชิกอยู่ในที่ประชุม 20 ท่าน

**ประธาน**  ครับสมาชิกท่านใดเห็นด้วยกับการจ่ายจ่ายขาดเงินสะสม ปีงบประมาณ 2563

 จำนวน 16 โครงการ รวมเป็นเงิน 7,909,500 .บาท (เจ็ดล้านเก้าแสนเก้าพันห้า

 ร้อยบาทถ้วน) สมาชิกท่านใดเห็นด้วยขอให้ยกมือครับ

**เลขานุการสภาฯ** เห็นชอบ 20 ท่าน

**ประธาน**  มติที่ประชุมเป็นเอกฉันท์นะครับ

**ระเบียบวาระที่ 4** **ญัตติร่างข้อบัญญัติที่ค้างพิจารณา**

 -ไม่มี

**ระเบียบวาระที่ 5 ญัตติร่างข้อบัญญัติที่เสนอใหม่**

- ไม่มี

**ระเบียบวาระที่ 6 เรื่องอื่น ๆ (ถ้ามี**)

**-6-**

**ประธาน**  ครับเชิญท่านปิยรัฐ นิดคงครับ

**ปิยรัฐ**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติทุกท่านครับ

 กระผมนายปิยรัฐ นิดคง สมาชิกสภาฯหมู่ที่ 2 ก่อนอื่นผมก็ต้องขอขอบคุณท่าน

 นายกที่มาฟังท่านสมาชิกอภิปรายตลอดนะครับวันนี้วาระอื่นๆผมอยากนำเสนอ เกี่ยวกับปัญหาองค์กรเรานะครับคือโครงการที่ผ่านสภาไปแล้วแต่ยังไม่ได้ ดำเนินการเรื่องเกี่ยวกับกล้องวงจรปิดแค่ 2 จุดนะครับจุดวัดบางดีกับโรงเรียน

 บางดีวิทยาคมงบประมาณไม่ถึงหนึ่งแสนบาทนะครับแต่ไม่ได้ดำเนินการเลยมัน เป็นเพราะอะไรครับการจัดซื้อจัดจ้างของแบบนี้มันง่ายนะครับเพียงแต่ตามที่ สมาชิกเสนอเพื่อให้มีคุณภาพในการของที่ได้เข้ามาใช้ของตำบลบางดีเรานะครับ

ผมอยากจะถามฝ่ายบริหารนะครับว่าจัดจ้างกันอย่างไรแบบไหนเพื่อให้ท่านสมาชิก เข้าร่วมการพิจารณาด้วยนะครับท่านประธาน เรื่องที่สองเรื่องหลังคาศูนย์พัฒนา เด็กเล็กที่เชื่อมต่อระหว่างอาคารเรียนนะครับตอนนี้ก็โรงเรียนยังไม่เปิดผมอยากให้ ผู้บริหารเล็งเห็นถึงความสำคัญของเด็กตัวเล็กๆนะครับสี่ขวบถึงหกขวบ

ท่านนึกภาพดูนะครับเวลานักเรียนพักเที่ยงไม่ต้องตากแดดตากฝนเพราะเด็กยังเล็กแค่ทำหลังคามาประมาณเมตรสองเมตรนะครับยกตัวอย่างที่โรงเรียนบางดีวิทยาคมเห็นใหมครับทางเข้าโรงเรียนบางดีวิทย์ไปถึงอาคารเรียนเขามีหลังคาให้เด็กได้เดินนะครับอันนี้ก็เหมือนกันทำแบบนั้นนะครับผมว่ามันง่ายดีใช้งบน้อย

นะครับและก็เรื่องประปาหมู่ที่ 2 นะครับอาทิตย์หนึ่งตายครั้งหนึ่งระบบการแก้ปัญหาต้องให้ดีกว่านี้อีกนิดนะครับอย่าให้ชาวบ้านต้องเดือดร้อนวันเสาร์วันอาทิตย์ผมต้องโทรหาท่านรองนิกรถามท่านดูเราอย่าแก้ปัญหาให้มันผ่านไปผ่านไปนะครับเราต้องอำนวยความสะดวกให้กับชาวบ้านด้วยนะครับเรื่องต่อไปเรื่องศูนย์ผู้สูงอายุของเราท่านนายกขับรถผ่านไปผ่านมาที่ตั้งอยู่หมู่ที่ 5 นะครับ ท่านนายกเอางบประมาณลงไปก้อนหนึ่งทำเสร็จก็ทิ้งร้างไว้ผมอยากให้นายกหางบประมาณและทำให้ต่อเนื่องครับจะได้เป็นศูนย์ดูแล้วเด่นสง่าของบางดีศูนย์ผู้สูงอายุนะครับตอนนี้วัวเข้าไปติดในห้องสวมนะครับวันก่อนชาวบ้านบอกว่าตำบลบางดีมีงบประมาณสร้างส้วมให้วัวหรือเขาถามผมแบบนั้นเลยและก็ผมอยากเรียนท่านประธานผ่านไปถึงท่านนายกนะครับท่านต้องลงมือทำได้แล้วนะครับมันอยู่ติดถนนใหญ่บุคคลผ่านไปผ่านมาเยอะหันไปดูร้างแล้วร้างอีกงบประมาณต่อเติมแต่ไม่ใด้ใช้ตอนนี้หญ้าขึ้นเต็มหมดวัวเข้าไปอยู่ในอาคารท่านลองคิดดูต้องทำใหม่นะครับผมหวังดีกับท่านนายกนะครับฝากไว้ด้วยนะครับท่านประธานผ่านไปถึงท่านนายกองค์การบริหารส่วนตำบลบางดี ขอบคุณมากครับ

**ประธาน** เชิญท่านายกครับ

**นายก** ท่านประธานที่เคารพ ท่านสมาชิกสภาผู้มีเกียรติ ผมขอขอบคุณท่านเลขาสภา

นะครับที่กล่าวในเรื่องที่เราจะต้องทำนะครับในส่วนที่ว่าศูนย์พัฒนาเด็กนั้นโครงการทำไว้เรียบร้อยแล้วทีนี้ที่ศูนย์ผู้สูงอายุผมตั้งใจที่จะทำเป็นอย่างยิ่งแต่ว่าตอนนี้นะครับช่างเขียนแปลนนะครับไม่ได้ว่างเลยผมก็เตือนอยู่ตลอดเวลาว่าให้ช่วยเขียนแปลนให้หน่อยไม่ว่างเลยครับส่วนผมเองก็ลำบากใจที่ท่านเลขาที่กล่าวมานั้นต่อไปนี้ผมจะพยายามทำทุกสิ่งทุกอย่างศูนย์พัฒนาเด็กเล็กและศูนย์ผู้สูงอายุ

**-7-**

ผมพยายามที่จะทำเพราะว่าผมพร้อมที่จะดำเนินการและก็หลังจากนี้จะเรียกเจ้าหน้าที่ของเราทุกคนมาคุยและก็เตือนให้เข้าใจว่าอะไรที่ต้องทำก็ต้องทำอะไรที่ไม่ต้องทำก็ไม่ต้องทำและก็เวลาให้เสียสละกันอย่างเต็มที่เพราะว่าพวกผมตั้งใจที่จะทำขอบคุณครับ

ประธานสภาฯ สมาชิกท่านใดมีอะไรสงสัยอีกมั๊ยครับ ถ้าไม่มีขอขอบคุณท่านสมาชิกทุกๆท่าน สำหรับการประชุมสภาองค์การบริหารส่วนตำบลบางดี สมัยที่ 2 ประจำปี 2563 ครั้งที่ 1 /2563 ในวันนี้ประสบความสำเร็จลงด้วยดี ขอปิดการประชุม

 **ปิดประชุม เวลา 15.00 น.**

 (ลงชื่อ) ปิยรัฐ นิดคง ผู้บันทึกรายงานประชุม

 (นายปิยรัฐ นิดคง)

 เลขานุการสภาองค์การบริหารส่วนตำบลบางดี

 คณะกรรมการตรวจสอบรายงานการประชุม ได้ตรวจบันทึกการประชุมสภาองค์การบริหารส่วนตำบลบางดี สมัยประชุมสามัญ สมัยที่ 2 ครั้งที่ 1/2563 ในคราวประชุมเมื่อวันที่ 12 มิถุนายน 2563 เห็นว่าถูกต้อง พร้อมนี้ได้ลงลายมือชื่อไว้ด้วยแล้ว

(ลงชื่อ) ปิยรัฐ นิดคง (ลงชื่อ) วิรัตน์ จงเจริญ (ลงชื่อ) ปราโมท สายโน

 (นายปิยรัฐ นิดคง) (นายวิรัตน์ จงเจริญ) (นายปราโมท สายโน)

 ประธานกรรมการตรวจรายงานการประชุมฯ กรรมการตรวจรายงานการประชุมฯ กรรมการตรวจรายงานการประชุม

 รายงานการประชุมนี้สภาองค์การบริหารส่วนตำบลบางดีได้มีมติรับรองแล้ว ในคราวการประชุมสภาองค์การบริหารส่วนตำบลบางดี สมัยสามัญ สมัยที่ 3 ครั้งที่ 1/2563 เมื่อวันที่ 6 สิงหาคม 2563 จึงได้ลงชื่อรับรองไว้เพื่อปิดประกาศรายงานการประชุมให้ประชาชนทั่วไปทราบ

(ลงชื่อ) สมชาย สังข์สุวรรณ ผู้รับรองรายงานการประชุม

 (นายสมชาย สังข์สุวรรณ)

 ประธานสภาองค์การบริหารส่วนตำบลบางดี